CELEX: 42013X0327(03)
Language: mt
Date: 2013-03-27 00:00:00
Title: Ir-Regolament Nru 62 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi dwar l-approvazzjoni ta’ vetturi bil-mutur fir-rigward tal-protezzjoni tagħhom kontra l-użu mhux awtorizzat

27.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 89/37
               
            It-testi oriġinali tan-NU/KEE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343 disponibbli fi:
      http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru 62 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi dwar l-approvazzjoni ta’ vetturi bil-mutur fir-rigward tal-protezzjoni tagħhom kontra l-użu mhux awtorizzat
      Jinkorpora t-test validu kollu sa:
      Is-suppliment 2 tal-verżjoni oriġinali tar-Regolament – Id-data tad-dħul fis-seħħ: l-10 ta’ Ottubru 2006
      IL-KONTENUT
      REGOLAMENT
      
                  1.
               
               Il-Kamp ta' Applikazzjoni
               
            
                  2
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet ġenerali
               
            
                  6.
               
               Speċifikazzjonijiet partikolari
               
            
                  7.
               
               Modifiki tat-tip ta' vettura jew apparat ta' protezzjoni tal-vettura
               
            
                  8.
               
               Konformità tal-produzzjoni
               
            
                  9.
               
               Penali għal nuqqasijiet fil-konformità tal-produzzjoni
               
            
                  10.
               
               Produzzjoni mwaqqfa għal kollox
               
            
                  11.
               
               Ismijiet u indirizzi tas-servizzi tekniċi responsabbli għat-testijiet ta’ approvazzjoni, u tad-dipartimenti amministrattivi
               
            ANNESSI
      
                  L-Anness 1
               
               Komunikazzjoni
               
            
                  L-Anness 2
               
               Arranġamenti tal-marki tal-approvazzjoni
               
            
                  L-Anness 3
               
               Test għal użu f'apparat protettiv tat-tip 3
               
            1.   IL-KAMP TA' APPLIKAZZJONI
      
               
                  1.1.
               
               
                  Dan ir-Regolament japplika għal vetturi tal-kategoriji L1 sa L7
                      (1), jekk armati b'manubriji.
               
            2.   DEFINIZZJONIJIET
      Għall-finijiet ta’ dan ir-Regolament:
      
                  2.1.
               
               
                  "Approvazzjoni ta' vettura" tfisser l-approvazzjoni ta' tip ta' vettura fir-rigward tal-protezzjoni tagħha kontra użu mhux awtorizzat;
               
            
                  2.2.
               
               
                  "Tip ta' vettura" tfisser kategorija ta' vetturi li jaħdmu bl-enerġija li ma jvarjawx f'tali aspetti essenzjali bħal:
                  
                              2.2.1.
                           
                           
                              l-indikazzjonijiet tal-manifattur tat-tip tal-vettura;
                           
                        
                              2.2.2.
                           
                           
                              l-arranġament u d-disinn tal-komponent tal-vettura jew komponenti li fuqhom jaġixxi l-apparat protettiv;
                           
                        
                              2.2.3.
                           
                           
                              it-tip ta’ apparat protettiv;
                           
                        
            
                  2.3.
               
               
                  “Apparat protettiv ” ifisser sistema maħsuba biex tipprevjeni l-użu mhux awtorizzat tal-vettura li tipprovdi azzjoni ta' qfil pożittiv tal-istering jew tat-trażmissjoni; Din is-sistema tista' tkun:
                  
                              2.3.1.
                           
                           
                              It-tip 1: operat waħdu u b'mod pożittiv fuq l-istering biss,
                           
                        
                              2.3.2.
                           
                           
                              It-tip 2: operat b'mod pożittiv fuq l-istering flimkien ma' apparat li jiddiżattiva l-magna tal-vettura,
                           
                        
                              2.3.3.
                           
                           
                              It-tip 3: ċċarġjat minn qabel, li jopera fuq l-istering flimkien ma' apparat li jiddiżattiva l-magna tal-vettura,
                           
                        
                              2.3.4.
                           
                           
                              It-tip 4: operat b'mod pożittiv fuq it-trażmissjoni
                           
                        
            
                  2.4.
               
               
                  "Stering" tfisser il-kontroll tal-istering, (il-manubriji) il-kolonna tal-istering u l-aċċessorji tiegħu ta' tlibbis, ix-xaft tal-istering, il-gerboks tal-istering u l-komponenti l-oħra kollha li direttament jaffettwaw l-effettività tal-apparat protettiv;
               
            
                  2.5.
               
               
                  "Kombinazzjoni" tfisser waħda mill-varjazzjonijiet speċifikament żviluppati u kostruwiti ta' sistema li tillokkja li, meta attivata kif imiss, tippermetti l-operazzjoni tas-sistema ta' illokkjar;
               
            
                  2.6.
               
               
                  "Ċavetta" tfisser kull apparat ddisinjat u kostruwit biex jipprovdi metodu ta' operazzjoni ta' sistema li tillokkja, li hija ddisinjata u kostruwita biex tiġi operata biss b'dak l-apparat.
               
            3.   L-APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ vettura fir-rigward ta’ apparat protettiv biex jipprevjeni l-użu mhux awtorizzat tagħha għandha tingħata mill-manifattur tal-vettura jew mir-rappreżentant tiegħu debitament akkreditat.
               
            
               
                  3.2.
               
               
                  Magħha għandhom jitressqu tliet kopji tad-dokumenti li jissemmew hawn taħt u d-dettalji li ġejjin:
                  
                              3.2.1.
                           
                           
                              deskrizzjoni dettaljata tat-tip ta' vettura fir-rigward tal-arranġament u d-disinn tal-komponent jew komponenti tal-vettura li fuqhom jaġixxi l-apparat protettiv;
                           
                        
                              3.2.2.
                           
                           
                              tpinġijiet, fuq skala xierqa u b'dettal suffiċjenti, tal-apparat protettiv u tal-muntaġġi tiegħu fuq il-vettura;
                           
                        
                              3.2.3.
                           
                           
                              deskrizzjoni teknika tal-apparat.
                           
                        
            
               
                  3.3.
               
               
                  Dan għandu jkun sottomess lis-servizz tekniku responsabbli biex iwettaq it-testijiet tal-approvazzjoni:
                  
                              3.3.1.
                           
                           
                              vettura, li tirrappreżenta t-tip tal-vettura li trid tiġi approvata, jekk mitlub mis-servizz tekniku; u wkoll
                           
                        
                              3.3.2.
                           
                           
                              fuq talba tas-servizz tekniku, dawk il-komponenti tal-vettura kif is-servizz iqis meħtieġ għall-kontrolli preskritti fil-paragrafi 5 u 6 ta’ dan ir-Regolament.
                           
                        
            4.   APPROVAZZJONI
      
               
                  4.1.
               
               
                  Jekk it-tip ta’ vettura mressqa għall-approvazzjoni skont dan ir-Regolament tissodisfa r-rekwiżiti tal-paragrafi 5 u 6 ta’ hawn taħt, għandha tingħata l-approvazzjoni għal dik it-tip ta’ vettura.
               
            
               
                  4.2.
               
               
                  Għandu jingħata numru ta’ approvazzjoni għal kull tip approvat. L-ewwel żewġ ċifri tiegħu (bħalissa 00 għar-Regolament fil-forma oriġinali tiegħu) għandhom jindikaw is-serje ta' emendi li jinkorporaw l-emendi tekniċi prinċipali l-aktar reċenti li saru lir-Regolament fiż-żmien meta ħarġet l-approvazzjoni. L-istess Parti Kontraenti tista’ ma tagħtix l-istess numru jew lill-istess tip ta’ vettura mgħammra b’tip ieħor ta’ apparat protettiv jew l-apparat li l-protezzjoni tiegħu tkun immuntata b’mod differenti, jew lil tip ta' vettura oħra.
               
            
               
                  4.3.
               
               
                  L-avviż tal-approvazzjoni jew taċ-ċaħda tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet Kontraenti għall-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 1 ta’ dan ir-Regolament u permezz ta’ tpinġijiet tal-apparat protettiv, u l-muntaġġ tiegħu pprovdut mill-applikant għall-approvazzjoni, f’format mhux akbar minn A 4 (210 x 297 mm) jew mitwija f’dak il-format u fuq skala xierqa (2).
               
            
               
                  4.4.
               
               
                  Għandu jkun hemm imwaħħal, f'post fejn jidher u li hu aċċessibbli malajr speċifikat fuq il-formola tal-approvazzjoni, ma' kull vettura li tikkonforma ma' tip ta' vettura approvata skont dan ir-Regolament marka ta' approvazzjoni internazzjonali magħmula minn:
                  
                              4.4.1.
                           
                           
                              ċirku madwar l-ittra "E" segwit min-numru li jiddistingwi lill-pajjiż li ta l-approvazzjoni;
                           
                        
                              4.4.2.
                           
                           
                              in-numru ta’ dan ir-Regolament, flimkien mal-ittra "R", sing u numru tal-approvazzjoni fuq il-lemin taċ-ċirku preskritt fil-paragrafu 4.4.1.
                           
                        
            
               
                  4.5.
               
               
                  Jekk il-vettura tikkonforma ma’ vettura tat-tip approvata, skont wieħed jew aktar mir-Regolamenti annessi mal-Ftehim fil-pajjiż li ta l-approvazzjoni skont dan ir-Regolament, is-simbolu preskritt fil-paragrafu 4.4.1 ma għandux għalfejn ikun imtenni; f’dak il-każ, ir-Regolament u n-numri tal-approvazzjoni u s-simboli addizzjonali tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni wieqfa fuq in-naħa tal-lemin tas-simbolu preskritt fil-paragrafu 4.4.1.
               
            
               
                  4.6.
               
               
                  Il-marka tal-approvazzjoni trid tkun waħda li tinqara b’mod ċar u tkun indelibbli.
               
            
               
                  4.7.
               
               
                  Il-marka tal-approvazzjoni għandha titqiegħed viċin jew fuq il-pjanċa bid-dejta dwar il-vettura li jkun waħħal il-manifattur.
               
            
               
                  4.8.
               
               
                  L-Anness 2 għal dan ir-Regolament jagħti eżempji ta’ arranġamenti tal-marki tal-approvazzjoni.
               
            5.   SPEĊIFIKAZZJONIJIET ĠENERALI
      
               
                  5.1.
               
               
                  L-apparat protettiv għandu jkun hekk iddisinjat li:
                  
                              5.1.1.
                           
                           
                              huwa meħtieġ li jitwaqqaf milli jitħaddem sabiex jippermetti li l-vettura tiġi ggwidata, jew sabiex tiġi misjuqa jew imċaqalqa 'l quddiem f'linja dritta,
                           
                        
                              5.1.2.
                           
                           
                              fil-każ ta' apparat protettiv tat-tip 4, l-apparat għandu jkun hekk iddisinjat li jkun meħtieġ li jitwaqqaf milli jitħaddem sabiex tiġi rrilaxxata t-trażmissjoni. Jekk dan l-apparat ikun attivat bil-kontroll tal-ipparkjar għandu jaġixxi flimkien mal-apparat li jiddiżattiva l-magna tal-vettura.
                           
                        
                              5.1.3.
                           
                           
                              Għandu jkun possibbli li tinħareġ ċ-ċavetta mal-bolt fil-pożizzjoni kompletament ingaġġata jew kompletament diżingaġġata. Kwalunkwe pożizzjoni intermedjarja taċ-ċavetta ġġib magħha r-riskju tad-dħul tal-bolt sussegwenti, anke jekk iċ-ċavetta tal-apparat protettiv ikun inserit, għandha tiġi eskluża
                           
                        
            
               
                  5.2.
               
               
                  Ir-rekwiżiti tal-paragrafu 5.1 għandhom jitħarsu permezz tal-applikazzjoni unika ta' ċavetta waħda.
               
            
               
                  5.3.
               
               
                  L-apparat protettiv imsemmi fil-paragrafu 5.1 hawn fuq, u l-komponenti tal-vettura li fuqhom jopera, għandu jkun hekk iddisinjat, li ma jistax jinfetaħ malajr u mingħajr ma jiġbed l-attenzjoni, isir ineffettiv jew jiġi distrutt minn, pereżempju, l-użu ta’ għodda rħisa u li tinħeba faċilment, tagħmir jew fabbrikazzjonijiet faċilment disponibbli lill-pubbliku inġenerali.
               
            
               
                  5.4.
               
               
                  L-apparat protettiv għandu jiġi mmuntat fuq il-vettura bħala parti mit-tagħmir oriġinali (jiġifieri, tagħmir installat mill-manifattur tal-vettura qabel l-ewwel bejgħ tagħha bl-imnut). Is-serratura għandha tkun immuntata b'mod sikur fl-apparat protettiv. (Jekk is-serratura tkun tista' tiġi estratta billi tintuża ċ-ċavetta u wara li l-kopertura jew kull apparat ieħor ta' ritenzjoni ikun tneħħa,. din ma tikkontradixxix ir-rekwiżit)
               
            
               
                  5.5.
               
               
                  Is-sistema taċ-ċavetta li ssakkar għandha tipprovdi tal-anqas 1 000 kombinazzjoni differenti taċ-ċavetta jew numru ugwali għan-numru totali ta' vetturi mmanifatturati kull sena jekk anqas minn 1 000. F’vetturi ta’ tip wieħed il-frekwenza ta’ okkorrenza ta’ kull kombinazzjoni għandha bejn wieħed u ieħor tkun ta’ waħda kull 1 000.
               
            
               
                  5.6.
               
               
                  Iċ-ċavetta u s-serratura ma għandhomx ikunu kkodifikati viżibilment.
               
            
               
                  5.7.
               
               
                  Is-serratura għandha tkun hekk iddisinjata, kostruwita u mwaħħla li t-tidwir taċ-ċilindru tas-serratura, meta jkun fil-pożizzjoni llokkjata, b’torque ta’ anqas minn 0,245 mdaN ma jkunx possibbli b’xi ċavetta oħra ħlief iċ-ċavetta li taqbel, u
                  
                              5.7.1.
                           
                           
                              għal ċilindri ta’ serratura b’pin tumblers mhux aktar minn żewġ tumblers identiċi li joperaw fl-istess direzzjoni għandhom ikunu mqiegħda biswit xulxin, u f’serratura ma għandux ikun hemm aktar minn 60 % ta’ tumblers identiċi,
                           
                        
                              5.7.2.
                           
                           
                              għal ċilindri ta’ serratura b’disc tumblers mhux aktar minn żewġ tumblers identiċi li joperaw fl-istess direzzjoni għandhom ikunu mqiegħda biswit xulxin, u f’serratura ma għandux ikun hemm aktar minn 50 % ta’ tumblers identiċi,
                           
                        
            
               
                  5.8.
               
               
                  Apparati protettivi għandhom ikunu tali li jeskludu kull riskju ta’ imblukkar aċċidentali li x’aktarx jikkomprometti b'mod partikolari s-sikurezza waqt li l-vettura tkun miexja.
               
            
               
                  5.9.
               
               
                  L-apparat protettiv, jekk huwa tat-tip 1, tat-tip 2 jew tat-tip 3, għandu, fil-pożizzjoni attivata tiegħu, ikun b’saħħtu biżżejjed biex ikun jiflaħ, mingħajr ma jagħmel ħsara lill-mekkaniżmu tal-istering li x’aktarx tikkomprometti s-sikurezza, l-applikazzjoni ta’ torque ta’ 20 mdaN mal-fus tax-xaft tal-istering fiż-żewġ direzzjonijiet taħt kundizzjonijiet statiċi.
               
            
               
                  5.10.
               
               
                  L-apparat protettiv, jekk huwa tat-tip 1, tat-tip 2 jew tat-tip 3, għandhom ikunu hekk iddisinjati li l-istering jista' jissakkar biss f'angolu ta' mill-inqas 20o lejn ix-xellug u/jew lejn il-lemin tal-pożizzjoni dritt 'l quddiem.
               
            6.   SPEĊIFIKAZZJONIJIET PARTIKOLARI
      
               
                  6.1.
               
               
                  Barra mill-ispeċifikazzjonijiet ġenerali stipulati fil-paragrafu 5, l-apparat protettiv għandu jkun konformi mal-kundizzjonijiet partikolari kif stipulati hawn taħt:
                  
                              6.1.1.
                           
                           
                              Fil-każ ta' apparat protettiv tat-tip 1 jew tat-tip 2, għandu jkun possibbli li wieħed jillokkja s-serratura permezz ta' moviment taċ-ċavetta, bil-manubriji li jkunu fil-pożizzjoni adattata tad-dħul għall-ingaġġ tal-bolt fl-islott korrispondenti.
                           
                        
                              6.1.2.
                           
                           
                              Fil-każ ta' apparat protettiv tat-tip 3, għandu jkun possibbli li l-bolt jiġi ċċarġjat minn qabel b'azzjoni separata min-naħa tal-utent tal-vettura, kombinat ma' jew b'żieda mat-tidwir taċ-ċavetta. M'għandux ikun possibbli li wieħed ineħħi ċ-ċavetta ġaladarba l-bolt ikun ġie ċċarġjat minn qabel, ħlief skont id-dispożizzjonijiet tal-paragrafu 5.1.3 hawn fuq.
                           
                        
            
               
                  6.2.
               
               
                  Fil-każ ta' apparat protettiv tat-tip 2 u tat-tip 3, m'għandux ikun possibbli li bolt jingaġġa sakemm l-apparat huwa stabbilit f’pożizzjoni li jippermetti l-attivazzjoni tal-magna tal-vettura.
               
            
               
                  6.3.
               
               
                  Fil-każ ta' apparat protettiv tat-tip 3, meta l-apparat ikun issettjat biex jaġixxi, ma għandux ikun possibbli li jipprevjeni l-apparat milli jiffunzjona.
               
            
               
                  6.4.
               
               
                  Fil-każ ta' apparat protettiv tat-tip 3, l-apparat protettiv għandu jibqa' jaħdem tajjeb u għandu, b'mod partikolari, ikompli jilħaq ir-rekwiżiti tal-paragrafi 5.7, 5.8, 5.9 u 6.3 ta' hawn fuq wara li jkun għadda minn 2 500 ċiklu ta' illokkjar f'kull direzzjoni tat-test speċifikat fl-Anness 3 ta’ dan ir-Regolament.
               
            7.   MODIFIKI TAT-TIP TA' VETTURA JEW APPARAT TA' PROTEZZJONI TAL-VETTURA
      
               
                  7.1.
               
               
                  Kull modifika tat-tip ta' vettura jew ta' apparat protettiv tal-vettura għandha tkun notifikata lid-dipartiment amministrattiv li approva t-tip ta’ vettura. Imbagħad, id-dipartiment jista’ jew:
                  
                              7.1.1.
                           
                           
                              iqis li l-modifiki li saru mhux probabbli li se jkollhom effett negattiv sew u li jkun xi jkun il-każ il-vettura xorta tikkonforma mar-rekwiżiti; jew
                           
                        
                              7.1.2.
                           
                           
                              jeħtieġ rapport ieħor tat-test mis-servizz tekniku responsabbli mit-twettiq tat-testijiet.
                           
                        
            
               
                  7.2.
               
               
                  Konferma jew ċaħda tal-approvazzjoni, bl-alterazzjonijiet speċifikati, għandha tkun ikkomunikata, bil-proċedura speċifikata fil-paragrafu 4.3 ta’ hawn fuq, lill-Partijiet għall-Ftehim li japplikaw dan ir-Regolament.
               
            8.   KONFORMITÀ TAL-PRODUZZJONI
      
               
                  8.1.
               
               
                  Kull vettura li jkollha marka tal-approvazzjoni kif preskritta taħt dan ir-Regolament għandha tikkonforma, fir-rigward tat-tip ta' apparat protettiv, mal-immuntar ta’ dan tal-aħħar fuq il-vettura, u mal-komponenti li fuqhom l-apparat protettiv jaġixxi mat-tip ta' vettura approvata.
               
            
               
                  8.2.
               
               
                  Sabiex tiġi vverifikata l-konformità kif preskritt fil-paragrafu 8.1 ta' hawn fuq, għandhom isiru numru suffiċjenti ta’ kontrolli għall-għarrieda fuq vetturi manifatturati f’serje li jkollhom il-marka tal-approvazzjoni meħtieġa minn dan ir-Regolament.
               
            9.   PENALI GĦAL NUQQAS TA' KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward tat-tip tal-vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 8.1 ta' hawn fuq ma jkunux rispettati.
               
            
               
                  9.2.
               
               
                  Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, għandha tavża b’dan minnufih lill-Partijiet Kontraenti l-oħra li japplikaw dan ir-Regolament, permezz ta’ kopja tal-formola tal-approvazzjoni li fl-aħħar ikollha, f’ittri kbar, l-annotazzjoni ffirmata u datata “APPROVAZZJONI RTIRATA”.
               
            10.   PRODUZZJONI MWAQQFA DEFINITTIVAMENT
      Jekk id-detentur tal-approvazzjoni jieqaf għalkollox milli jimmanifattura tip ta’ vettura approvat skont dan ir-Regolament, għandu jinforma b’dan lill-awtorità li tat l-approvazzjoni. Meta tirċievi l-komunikazzjoni rilevanti, dik l-awtorità għandha tgħarraf b’dan lill-Partijiet l-oħra fil-Ftehim li japplikaw dan ir-Regolament, u dan permezz ta’ kopja tal-formola tal-approvazzjoni li jkollha miktub fl-aħħar, b’ittri kbar, l-annotazzjoni iffirmata u ddatata: "PRODUZZJONI MWAQQFA”.
      11.   ISMIJIET U INDIRIZZI TA’ DIPARTIMENTI TEKNIĊI RESPONSABBLI GĦAT-TWETTIQ TA’ TESTIJIET TAL-APPROVAZZJONI, U TA’ DIPARTIMENTI AMMINISTRATTIVI
      Il-Partijiet għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti, l-ismijiet u l-indirizzi tas-servizzi tekniċi responsabbli għat-twettiq tat-testijiet tal-approvazzjoni u tad-dipartimenti amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew iċ-ċaħda jew l-irtirar tal-approvazzjoni, maħruġa f’pajjiżi oħrajn.
      
         (1)  Kif iddefinit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument TRANS/WP.29/78/Rev.1/Emenda 2 kif emendat l-aħħar mill-Emenda 4).
      
         (2)  In-numri ta’ distinzjoni tal-Partijiet Kontraenti tal-Ftehim tal-1958 qed jerġgħu jingħataw fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.2/Emenda 1.
      
         ANNESS 1
         
            KOMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem l-amministrazzjoni
            Komunikazzjoni dwar l-approvazzjoni (jew iċ-ċaħda jew l-irtirar ta’ approvazzjoni jew il-produzzjoni mwaqqfa għal kollox) ta' tip ta' vettura b'mutur bil-manubriji fir-rigward tal-protezzjoni tagħha kontra użu mhux awtorizzat skont ir-Regolament Nru 62.
            Nru tal-approvazzjoni …
            1. L-isem jew il-marka kummerċjali tal-vettura li taħdem bl-enerġija …
            2. It-tip ta’ vettura …
            3. L-isem u l-indirizz tal-manifattur …
            4. Jekk applikabbli, l-isem u l-indirizz tar-rappreżentant tal-manifattur …
            5. Deskrizzjoni fil-qosor tal-apparat protettiv, tal-immuntar tiegħu, u l-funzjoni u tas-sistema tal-istering tal-vettura …
            6. Id-data tal-preżentazzjoni tal-vettura għall-approvazzjoni …
            7. Servizz tekniku responsabbli mit-tmexxija tat-testijiet tal-approvazzjoni …
            8. Data tar-rapport maħruġ minn dak is-servizz …
            9. In-numru tar-rapport maħruġ minn dak is-servizz …
            10. Approvazzjoni mogħtija/mċaħħda (2) …
            11. Il-pożizzjoni tal-marka ta’ approvazzjoni fuq il-vettura …
            12. Post …
            13. Data …
            14. Iffirmar …
            15. Id-dokumenti li ġejjin, li għandhom fuqhom in-numru ta’ approvazzjoni li ntwera aktar ’il fuq, huma annessi ma’ din il-komunikazzjoni:
            Tpinġijiet, dijagrammi u pjanijiet tal-apparat protettiv, tal-immuntar tiegħu, u komponenti tal-vettura li fuqha jaġixxi;
            ritratti tal-apparat protettiv.
            (1) Numru distintiv tal-pajjiż li ta/estenda/ċaħad/irtira approvazzjoni (ara d-dispożizzjonijiet tal-approvazzjoni fir-Regolament).
            (2) Aqta’ dak li ma japplikax.
         
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         Mudell A
         (Ara l-paragrafu 4.4 ta’ dan ir-Regolament)
         
            
         Il-marka ta’ approvazzjoni ta’ hawn fuq imwaħħla ma’ vettura turi li t-tip tal-vettura, fir-rigward tal-protezzjoni laterali tagħha, ġiet approvata fil-Pajjiżi Baxxi (E 4) skont ir-Regolament Nru 62 taħt in-numru ta’ approvazzjoni 002439. In-numru tal-approvazzjoni jindika li l-approvazzjoni ngħatat skont ir-rekwiżiti tar-Regolament Nru 62 fil-forma oriġinali tiegħu.
         Mudell B
         (Ara l-paragrafu 4.5 ta’ dan ir-Regolament)
         
            
         Il-marka tal-approvazzjoni ta’ hawn fuq imwaħħla ma’ vettura turi li t-tip ta’ vettura kkonċernat ġie approvat fil-Pajjiżi l-Baxxi (E 4) skont ir-Regolamenti Nri 62 u 10 (1). In-numri tal-approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament Nru 62 ma ġiex modifikat, u r-Regolament Nru 10 diġà inkluda s-serje ta’ emendi 01.
         
            (1)  It-tieni numru hu mogħti biss bħala eżempju.
      
      
         ANNESS 3
         
            TEST GĦAL UŻU F'APPARAT PROTETTIV TAT-TIP 3
         
         1.   TAGĦMIR TAT-TEST
         1.1.   It-tagħmir tat-test għandu jikkonsisti fi:
         
                     1.1.1.
                  
                  
                     pożizzjoni fissa adattata għall-immuntar komplut tal-kampjun tal-istering mal-apparat protettiv imwaħħal, kif deskritt fil-paragrafu 2.3 ta’ dan ir-Regolament;
                  
               
                     1.1.2.
                  
                  
                     mezz għall-attivazzjoni u d-diżattivazzjoni tal-apparat protettiv li għandu jinkludi l-użu taċ-ċavetta;
                  
               
                     1.1.3.
                  
                  
                     mezz għad-dawrien tax-xaft tal-istering relattiv mal-apparat protettiv.
                  
               2.   METODU TAT-TEST
         2.1.   Kampjun tal-istering komplut bl-apparat protettiv huwa mwaħħal mal-pożizzjoni fissa msemmija fil-paragrafu 1.1.1 ta' hawn fuq.
         2.2.   Ċiklu wieħed tal-proċedura tat-test għandu jikkonsisti fl-operazzjonijiet li ġejjin:
         2.2.1.   Pożizzjoni ta' startjar
         L-apparat protettiv għandu jiġi diżattivat u x-xaft tal-istering għandu jiddawwar għal pożizzjoni li tipprevjeni l-ingaġġ tal-apparat protettiv.
         2.2.2.   Issettjat biex jiġi attivat
         L-apparat protettiv għandu jiġi mċaqlaq mill-pożizzjoni diżattivata għal dik attivata, bl-użu taċ-ċavetta.
         2.2.3.   Attivat
         Ix-xaft tal-istering għandu jiddawwar b'tali mod li t-torque fuqu, fil-mument tal-ingaġġ tal-apparat protettiv, tkun ta' 5,88 Nm ± 0,25 Nm.
         2.2.4.   Diżattivat
         L-apparat protettiv għandu jiġi diżattivat bil-mezzi normali, bit-torque titnaqqas għal żero biex jiġi faċilitat id-disingaġġ.
         2.2.5.   Ritorn
         Ix-xaft tal-istering għandu jiddawwar għal pożizzjoni li tipprevjeni l-ingaġġ tal-apparat protettiv.
         2.2.6.   Rotazzjoni opposta.
         Irrepeti l-proċeduri deskritti fil-paragrafi 2.2.2, 2.2.3, 2.2.4 u 2.2.5, iżda fid-direzzjoni opposta tat-tidwir tax-xaft tal-istering.
         2.2.7.   L-intervall bejn żewġ ingaġġi suċċessivi tal-apparat għandu jkun ta’ mill-inqas 10 sekondi.
         2.3.   Iċ-ċiklu li jipproduċi l-ħsara permezz tal-użu għandu jiġi rripetut għal-numru ta' drabi speċifikat fil-paragrafu 6.4 ta' dan ir-Regolament.